คลังเว้นภาษีเงินได้ต่างชาติ
กระทรวงการคลังใจดีเว้นภาษีเงินได้ต่างชาติตั้งสำนักงานในไทยเป็นเวลา15ปีมีผล1มิ.ย.นี้
24 พ.ค. 2553

กระทรวงการคลังใจดีเว้นภาษีเงินได้ต่างชาติตั้งสำนักงานในไทยเป็นเวลา15ปีมีผล1มิ.ย.นี้
ประดิษฐ์ ภัทรประสิทธิ์ รมช. คลัง กล่าวว่า กระทรวงการคลังจะยกเว้นภาษีเงินได้นิติบุคคล เป็นเวลา 15 ปี ให้กับบริษัทที่เข้ามาตั้งสำนักงานปฏิบัติการภูมิภาคในประเทศไทย (ROH) โดยไม่ต้องชำระภาษีเงินได้ที่ได้รับจากต่างประเทศ จากการให้บริการของสำนักงานปฏิบัติการภูมิภาคในประเทศไทย และจ่ายภาษีเงินได้นิติบุคคลเพียง 10 % จากรายได้ที่เกิดขึ้นในประเทศไทย 
นอกจากนี้สำหรับชาวต่างชาติที่เข้ามาทำงาน ในสำนักงานปฏิบัติการภูมิภาคของไทย ก็จะเสียภาษีเงินได้บุคคลธรรมดาในอัตรา 15% เป็นเวลา 8 ปี โดยสิทธิพิเศษใหม่นี้จะมีผลบังคับใช้ตั้งแต่ 1 มิ.ย.2553 เป็นต้นไป เพื่อเป็นการดึงนักลงทุนเข้ามาในให้ไทยมากขึ้น